**RAZPIS SEMINARJA PRO, UEFA PRO in A - Portorož 2020**

V skladu s Pravilnikom o podeljevanju licenc, ZNTS razpisuje letni seminar PRO in A, ki bo

**11. In 12. januarja 2020,** v hotelu 'Bernardin' v Portorožu.

**Pogoji za prijavo**

Na seminar se lahko prijavijo vsi trenerji, ki izpolnjujejo sledeče pogoje:

* da so člani trenerske organizacije in imajo potrebno trenersko izobrazbo oz. usposobljenost – UEFA PRO, PRO, UEFA A, višji nogometni trener, diplomirani trener ali trener I. razreda
* **da se do 20.12.2020 prijavijo na seminar v aplikacijo 'Regista NZS'** – prijava je ločena za za seminar UEFA PRO/PRO in za UEFA A - **po tem roku prijava ni več mogoča**
* račun bo poslan trenerju preko aplikacije Regista in ga je treba plačati v roku, ki je naveden na računu:
	+ 85,00 eur za UEFA PRO in PRO
	+ 42,50 eur za UEFA A

(V ceno kotizacije so vključena predavanja, kosilo v soboto in didaktični pripomočki.)

* **V kolikor plačilo računa za kotizacije ne bo izvršeno do 6.1.2020, trener ne bo uvrščen na seznam in ne bo mogel prisostvovati seminarju.**

**Navodila**

* vsak trener se mora v roku prijaviti v aplikacijo 'Regista NZS' pod Seminarji – Prijava na seminarje - PRO ali A - in jo pravilno izpolnjeno oddati najkasneje do 20.12.2020
* izključno na podlagi prejete prijave v 'Registii NZS', bo trenerju posredovan račun ZNTS za kotizacijo seminarja v aplikacijo 'Regista' – ki ga je potrebno v roku plačati
* vsak trener mora posebej plačati članarino pri svoji DNT oz. OZT, kar je eden od pogojev za udeležbo in pridobitev licence
* za pridobitev licence PRO in UEFA PRO je potrebna obvezna prisotnost na seminarju oba dneva - 11. In 12.1.2020, za licenco UEFA A pa 11.1.2020.
* udeleženci seminarja PRO/A, ki izpolnjujejo pogoje udeležbe, pridobijo predpisano število točk za tekmovalno sezono 2020/21 v skladu s Pravilnikom o podeljevanju licenc

**Splošna informacija**

Vsi trenerji imajo možnost prenočišča v hotelu »GRAND HOTEL« po sledečih ponujenih cenah hotela za ZNTS:

* enoposteljna soba – polpenzion z večerjo 67,00 eur
* dvoposteljna soba – polpenzion z večerjo po osebi 43,30 eur
* nočitev z zajtrkom - dvoposteljna soba po osebi 35,30 eur
* nočitev z zajtrkom – enoposteljna soba 59,00 eur

Zaradi zasedenosti bivalnih kapacitet se priporoča predhodna rezervacija **še v letošnjem letu** – Hotel »BERNARDIN« Portorož - tel. 05 - 690 7000, ali e-mail: booking@h-bernardin.si/ ob rezervaciji navedite, da ste udeleženec seminarja ZNTS. Stroške bivanja krijejo udeleženci sami !

**Zveza nogometnih trenerjev Slovenije**

mag. Rudi Bračič, l.r.

predsednik

**OPOZORILO:**

**Prijava je mogoča le preko 'Reigste' - aplikacije NZS -** [**https://regista.nzs.si**](https://regista.nzs.si)